Zgjedhjet për në kongresin amerikan dhe politika në Irak
Disa demokratë besojnë se humbjet e republikanëve në zgjedhjet e 7 nëntorit do të rritin mundësinë e një ndryshimi të politikës amerika
Në një telekonferencë me gazetarët, senatori Xhozef Baidën, i shtetit Dellëuer, një zë i njohur në politikën e jashtme, u bëri thirrje kolegëve të tij demokratë t’i shndërrojnë zgjedhjet e 7 nëntorit, në një referendum mbi luftën në Irak. Zoti Baiden thotë se marrja e kontrollit të të dyjave dhomave të Kongresit nga demokratët do t’i hapte rrugën një përpjekjeje dypartiake për të detyruar ndryshime në politikën e administratës së presidentit Bush në Irak. Zoti Baiden thotë se disa kolegë republikanë kanë shprehur interes mbi strategjitë e reja në Irak, por nuk pranoi të identifikonte ndonjërin prej tyre. Zëdhënësi i Shtëpisë së Bardhë, Toni Snou, thotë se administrata e presidentit Bush po largohet nga politika e ruajtjes së kursit në Irak duke përshtatur vazhdimisht taktikat me sfidat në terren. Presidenti Bush foli kohët e fundit mbi këtë problem gjatë një konference shtypi. Sondazhet e kohëve të fundit tregojnë se amemrikanët janë të pakënaqur me politikën e presidentit Bush në Irak, në një raport 2 me 1, vetëm 2 javë përpara zgjedhjeve për në kongres. Karlin Bouman nga Instituti Amerikan Enterprise, thotë. Presidenti Bush dhe shumë nga aleatët e tij republikanë vazhdojnë ta cilësojnë luftën në Irak si frontin qëndror të luftës kundër terrorizmit, strategji e cila pati sukses në zgjedhjet e vitit 2004. Në zgjedhjet për anëtarët e Kongresit shpesh faktorët ndikues janë problemet lokale, por sipas analistëve këtë vit mund të jetë ndryshe për shkak të situatës në Irak. Demokratëve u nevojiten 15 vende në Dhomën e Përfaqësuesve dhe 6 vende në Senat, për të marrë kontrollin e Kongresit, për herë të parë që nga viti 1994. //ze//